CELEX: 62010TO0271
Language: hu
Date: 2010-07-22 00:00:00
Title: A Törvényszék elnökének 2010. július 22-i végzése.#H kontra az Európai Unió Tanácsa és Európai Bizottság.#Ideiglenes intézkedésiránti kérelem - Közös kül- és biztonságpolitika - Az Európai Unió Bosznia-Hercegovinában folytatott rendfenntartó missziójához kirendelt nemzeti tisztviselő - Átcsoportosításról és lefokozásról hozott határozat - A végrehajtás felfüggesztése iránti kérelem - Elfogadhatóság - Sürgősség hiánya.#T-271/10 R. sz. ügy.

A Törvényszék elnökének 2010. július 22‑i végzése – H kontra Tanács és társai
      (T‑271/10. R. sz. ügy)
      „Ideiglenes intézkedésiránti kérelem – Közös kül- és biztonságpolitika – Az Európai Unió Bosznia-Hercegovinában folytatott rendfenntartó missziójához kirendelt nemzeti tisztviselő – Átcsoportosításról és lefokozásról hozott határozat – A végrehajtás felfüggesztése iránti kérelem – Elfogadhatóság – Sürgősség hiánya”
      1.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
            Fumus boni iuris – Sürgősség – Súlyos és helyrehozhatatlan kár – Kumulatív jelleg – Az ügyben szereplő érdekek összességének mérlegelése –
            Az ideiglenes intézkedésről határozó bíró mérlegelési jogköre (EUMSZ 278. cikk és EUMSZ 279. cikk; a Törvényszék eljárási
            szabályzata, 104. cikk, 2. §) (vö. 13–15. pont)
      2.                     Eljárás – Keresetlevél – Ideiglenes intézkedés iránti kérelem – Az alperes megjelölése – A Tanács, a Bizottság és az Európai
            Unió jogi személyiséggel nem rendelkező rendfenntartó missziója ellen benyújtott kereset – Az ideiglenes intézkedésről határozó
            bíró által adott felvilágosítás lehetősége (EUMSZ 263. cikk, első és negyedik bekezdés; a Törvényszék eljárási szabályzata,
            44. cikk, 1. §; 2009/906 tanácsi határozat) (vö. 18–21. pont)
      3.                     Ideiglenes intézkedés iránti kérelem – Elfogadhatósági feltételek – Keresetlevél – Alaki követelmények – A kérelem tárgyának
            pontos megjelölése (EUMSZ 278. cikk és EUMSZ 279. cikk; a Törvényszék eljárási szabályzata,44. cikk, 1. §, d) pont, és 104. cikk,
            3. §) (vö. 22. pont)
      4.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
            Sürgősség – Nem vagyoni kár, amely nem hozható helyre hatékonyabban ideiglenes intézkedés útján, mint az alapeljárásban –
            Hiány (EUMSZ 278. cikk és EUMSZ 279. cikk; a Törvényszék eljárási szabályzata, 104. cikk, 2. §) (vö. 29–37. pont)
      Tárgy
      
         
               Az Európai Unió Bosznia-Hercegovinában folytatott rendfenntartó missziójának (EUPM) vezetője által a felperes lefokozása és
                  átcsoportosítása tárgyában 2010. április 7‑én hozott határozat végrehajtásának felfüggesztése iránti kérelem
               
            Rendelkező rész
      1)         A Törvényszék elnöke az Európai Unió Tanácsát és az Európai Bizottságot tekinti egyedüli alperesnek.
      2)         A Törvényszék elnöke az ideiglenes intézkedés iránti kérelmet elutasítja.
      3)         A Törvényszék elnöke a költségekről jelenleg nem határoz.